**Közbeszerzési segédlet ÚMFT pályázatokhoz**

Közbeszerzések Tanácsa (**KT saját rövidítés**) elérhetőségei:

központi titkárság: 06-1-336-77-46

jogász szakember: 06-1-336-74-52

hirdetmény-ellenőrzés: 06-1-336-77-62

Szeptember 15-től újra van egyszerű (3 árajánlatos, meghívásos) közbeszerzés.
Építkezés esetén 15 és 80 000 000 Ft között, szolgáltatás vagy árubeszerzés esetén pedig 8 és 25 000 000 Ft között alkalmazandó.

Lebonyolítás:

KEOP pályázatok esetén az Energia Központ, TÁMOP és TIOP pályázatok esetén pedig az ESZA elvárásait kell figyelembe venni. KEOP pályázatoknál az egyes lépések után minden dokumentumot 3 napon belül el kell küldeni az Energia Központhoz, TÁMOP és TIOP pályázatok esetén a teljes közbeszerzési dokumentációt az első kifizetési kérelemhez kell mellékelni.

**1. Felhívás:**
Megküldeni legalább 3 ajánlattevőnek. A kiírásban benne kell lennie a Vállalkozói szerződés tervezetének, ahova csak a vállalkozó adatait kell csak majd beírni. Ebben benne kell lennie a pontos műszaki leírásnak, és „munkakiírásnak” megnevezésekkel, mennyiségi egységekkel és mennyiségekkel. Ezen kívül csatolni kell a pontos műszaki paramétereket. Ezen kívül benne kell lennie a Vállalkozói szerződés megkötése időpontjának. Ezt az időpontot előre meg lehet tervezni, ennél figyelembe kell venni, hogy az elbírálás után 3 munkanapon belül be kell adni a KT- nak a hirdetményt, amit 5 munkanapon belül hirdetnek ki, és ezt követően 20 és 60 napon belül lehet a szerződéskötés időpontja.

**Időzítés: legalább 15 napos határidőt kell kiírni**

**Nyilvánosság:** 3 napon belül az Energia Központhoz meg kell küldeni a felhívást és az elküldést igazoló dokumentumokat is. A felhívást mellékletek nélkül fel kell rakatni az egyházkerület honlapjára ([www.nfu.refdunantul.hu](http://www.nfu.refdunantul.hu)).

.

**2. Felhívás módosítása (ha történik ilyen)**

Lehetőleg ne történjen.

**Időzítés: az ajánlattétel határideje előtt 15 napon belül ne történjen**

**Nyilvánosság:** 3 napon belül Energia Központhoz meg kell küldeni a módosított felhívást és az elküldést igazoló dokumentumokat is. Fel kell rakatni az egyházkerület honlapjára.

**3. Beérkezett ajánlatok kibontása:**
A kiírt határidő letelte utáni napon lehet az ajánlatokat felbontani. Ha nem érkezik legalább 3 árajánlat, akkor lehet úgy dönteni, hogy egy bővített kört hívunk meg, vagyis az eredetieket újra és további vállalkozókat. Ez viszont nem kötelező! Tehát ha pl. egy érvényes ajánlat érkezik és a közbeszerezés kiírója ezt elfogadja, az eljárás jogszerű. Ha úgy döntünk, hogy újra meghívunk, akkor visszatérünk az 1. pontra, újra következik a felhívás.

**Időzítés: legkorábban a kiírást követő 16. napon**

**4. Az összes ajánlat közös elbírálása**Formanyomtatvány van, 3 oldal. Az elbírálás után kiderül a nyertes, ekkor is két lehetőségünk van. Ha a nyertes a megítélt támogatási összeg alatt, vagy pont annyiért vállalja a munkát, akkor nyert, ki kell hirdetni. Viszont, ha a támogatott keret feletti a legjobb ajánlat, dönthetünk úgy, hogy saját forrásból kipótoljuk, és a nyertes ajánlatot elfogadjuk, vagy úgy is lezárhatjuk a közbeszerzést, hogy a nyertes ajánlatot is elutasítjuk arra hivatkozva, hogy az anyagi feltételeink nem teszik lehetővé, hogy ezen az áron kiviteleztessük a munkát.

**Időzítés: legkorábban a kiírást követő 16. napon**

**Nyilvánosság:** 3 napon belül be kell nyújtani Energia Központhoz az árajánlatokkal együtt. Fel kell rakatni az egyházkerület honlapjára. (Támop, Tiop pályázatok elvárásait ld. 7. pont.)

**5. Eredményről szóló tájékoztató és hirdetmény:**Minimum 7 oldal, várhatóan kb. 7-9 oldal. A hirdetmény díja oldalanként (max. 1500 karakter) az általános egyszerűben 10 000 Ft/oldal, az egyszerűben valószínűleg kicsit magasabb lesz (kb. 11 000 Ft/oldal), mivel ennél nincsen kötelező korrektúra, de árváltozásról még nincsen információ. A pontos tarifa később jelenik meg, ha változik a mostani 10 000 Ft/oldalhoz képest. Így egy hirdetmény díja várhatóan kb. 70-100 000 Ft lesz. 5 munkanap, tehát normál esetben egy hét múlva hirdetik ki az eredményt.

**Időzítés:** legkorábban a 16. napon el lehet küldeni a hirdetményt, ha utána egy hétig nem esik munkanapra ünnepnap, akkor **legkorábban a kiírást követő 23. napon már biztosan ki lesz hirdetve.**

**Nyilvánosság:** 3 napon belül meg kell küldeni KT- hoz és az Energia Központhoz is. KT- nál közzé kell tetetni. Fel kell rakatni az egyházkerület honlapjára.

**6. Vállalkozói szerződés:**
A hirdetményt a KT- hoz való benyújtást követően 5 munkanapon belül kihirdetik, ez után 20-60 nap múlva (amelyik nap a felhívás szerződéstervezetében szerepelt) meg lehet kötni a vállalkozói szerződést.

**Időzítés: legkorábban a kiírást követő 43. napon, munka megkezdése legkorábban másnap. Tehát az árajánlatkérések elküldésétől minimum másfél hónappal kell számolni a munka megkezdéséig.**

**Nyilvánosság:** Fel kell rakatni az egyházkerület honlapjára.

**7. Teljesítésről szóló tájékoztató:**
Az átadás-átvételi eljárás után esedékes.

**Nyilvánosság:** 3 napon belül meg kell küldeni KT- hoz, és Energia Központhoz is. Fel kell rakatni az egyházkerület honlapjára.

**Az ESZA-hoz** a teljes közbeszerzési dokumentációt, vagyis minden lépés dokumentációját az első kifizetési kérelemhez kell mellékelni!

Különböző hirdetmények sablonjai: 5/2009 (III.31.) IRM rendeletben

Hivatalos közbeszerzési tanácsadó alkalmazása nem kötelező, azonban amennyiben alkalmazásától eltekintenek, a KT-nál kötelező minden hirdetménynél ellenőrzést (korrektúrát) kérni, aminek a költsége nagyobb is lehet, mint a hivatalos közbeszerzési tanácsadó alkalmazása.

Készítette: Ann-Tony Kft.